=== Forlovelse og ægteskab ===
[[Fil:Drottning Lovisa av Danmark 1851-1926 av Amalia Lindegren.jpg|thumb|upright|left|Portræt af Prinsesse Lovisa.{{Byline|1=[[Amalia Lindgren]]|type=Oliemaleri}}]]
Spørgsmålet om Prinsesse Lovisas fremtidige [[ægteskab]] blev tidligt genstand for spekulation. Den mest populære ægteskabskandidat var [[Frederik 8. af Danmark|Kronprins Frederik af Danmark]], der var den ældste søn af [[kong Christian 9.]] og [[Louise af Hessen-Kassel|dronning Louise]] af [[Danmark]]. Denne ægteskabsforbindelse blev anset for at være ønskelig af flere grunde. På trods af tidens udprægede [[skandinavisme]] i de nordiske lande, var forholdet mellem det danske og det svensk-norske kongehus anspændt. Ved den barnløse [[Frederik 7.]]'s død, havde der været kraftig stemning i Danmark for at udnævne Karl 15. eller hans broder Prins Oscar til dansk konge i stedet for Christian 9., der blev mistænkt for at være tyskvenlig. Samtidig var der skuffelse i Danmark, over at Sverige-Norge, på trods af tidens politiske skandinavisme, ikke havde støttet Danmark mod [[Preussen]] og [[Kejserriget Østrig|Østrig]] under den [[Anden Slesvigske Krig]] i [[1864]]. Efter 1864, begyndte både Danmark og Sverige-Norge at diskutere en symbolsk forsoning mellem de to lande ved at arrangere et ægteskab mellem Prinsesse Lovisa og Kronprins Frederik.
Titler Samfund